บิ๊ก ปตท.สผ. อุบจ่ายค่าปรับน้ำมันรั่ว
บิ๊กปตท.สผ. อุบข่าวถูกอินโดนีเซีย เรียกร้องค่าปรับทำน้ำมันรั่วไหลลงน่านน้ำอินโดนีเซียและออสเตรเลีย
22 ก.ค. 2553

บิ๊กปตท.สผ. อุบข่าวถูกอินโดนีเซีย เรียกร้องค่าปรับทำน้ำมันรั่วไหลลงน่านน้ำอินโดนีเซียและออสเตรเลีย 
แหล่งข่าวผู้บริหาร บริษัท ปตท. สำรวจและผลิตปิโตรเลียม หรือ ปตท.สผ. ( PTTEP ) กล่าวว่า ขณะนี้ยังไม่มีข่าวอย่างเป็นทางการว่า บริษัท ฯ ถูกปรับกรณีไฟไหม้แท่นขุดเจาะน้ำมัน มอนทารา ประเทศออสเตรเลีย  และเป็นเหตุให้น้ำมันรั่ว
ทั้งนี้มีกระแสข่าวว่า วันนี้ ( 22 ก.ค. ) ประธานาธิบดีสุสิโล บัมบัง ยุดโฮโยโน ของประเทศอินโดนีเซีย จะเรียกร้องค่าชดเชยจาก ปตท.สผ. กรณีที่บริษัทในเครือทำน้ำมันรั่วไหลลงสู่น่านน้ำของออสเตรเลียและอินโดนีเซีย ซึ่งน้ำมันได้รั่วไหลลงสู่ทะเลติมอร์ กว่า 2 เดือน หลังจากที่รั่วซึมในเดือนส.ค. 2552 และเกิดเหตุเพลิงไหม้แท่นขุดเจาะน้ำมันเวสต์ แอตลาส ซึ่งตั้งอยู่นอกชายฝั่งออสเตรเลียตะวันตก  
ข่าวดังกล่าว ส่งผลให้การซื้อขายหุ้น PTTEP ในช่วงบ่ายวันนี้ ปรับตัวลงหนัก โดยมีแรงขายออกมาฉุดราคาหุ้น ลงไปต่ำสุดที่ 139 บาท ลดลง 5 บาท หรือ 3.47 % และกระเตื้องขึ้นเล็กน้อย ณ เวลา 16. 27 ณ. ราคาอยู่ที่ 141 บาท ลดลง 3 บาท หรือ 2.08 % มูลค่าซื้อขายหนาแน่น  1,117.12 ล้านบาท